Document ID: /roh_data/filtered/fineweb-2-filterrobots_roh.jsonl.gz/63333

Gia il mardis passà è vegnì communitgà l’emprima gia che Schluep sa retiri sco president. Ils Lakers avevan annunzià quai via Twitter, han curt suenter dentant retratg questa novitad.
Rapperswil-Jona Lakers curt avant prender cumià da la LNA
La situaziun tar ils Rapperswil-Jona Lakers vegn adina pli precara. Cun ina chomma e mez è l’equipa dal chantun Son Gagl gia en la liga naziunala B. Sch’ils Lakers perdan anc ina giada encunter Langnau en in dals proxims quatter duels è il temp da l’equipa en la pli auta liga da hockey Svizra a fin. Suenter 21 onns en liga naziunala A vegnissan ils Lakers relegà en liga naziunala B.
Che la gnerva è tendida a Rapperswil mussan las acziuns dals ultims dis. Il trenader è vegni relaschà, ed era il president ha bittà la fautsch en il chanvà. La situaziun tar ils Lakers fa era quittà a l’anteriur giugader grischun dals Rapperswil-Jona Lakers, Marco Capaul.
RR novitads 14.00